Diari Oficial de la Generalitat Valenciana


Sumari del DOGV 4419, del 16-01-2003 (2003/179)

ORDE de 27 de desembre de 2002, de la Conselleria de Cultura i Educació, per la qual es concedix l'autorització d'obertura i funcionament als centres docents privats de nova creació que s'especifiquen en l'annex.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4419

Data del DOGV
:   16-01-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/179


Data del document
:   27-12-2002

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * València
    * centre d'ensenyament
    * ensenyament privat

ORDE de 27 de desembre de 2002, de la Conselleria de Cultura i Educació, per la qual es concedix l'autorització d'obertura i funcionament als centres docents privats de nova creació que s'especifiquen en l'annex. [2003/179]
  
Els expedients han sigut iniciats a instància dels promotors-titulars dels centres que es relacionen en l'annex, en sol·licitud d'obertura i funcionament.
  
La Direcció General de Centres Docents ha aprovat, mitjançant resolucions individualitzades per a cada centre, la proposta d'instal·lacions i ús educatiu dels espais reflectits en els plànols presentats per a les autoritzacions dels centres.
  
Cada expedient ha sigut tramitat per la Direcció Territorial de València i inclou informe favorable de la Unitat Tècnica de Construccions, i el compromís d'aportar la relació de professors i titulacions respectives abans de l'inici de les activitats educatives corresponents.
  
Vists la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; l'Orde de 2 de febrer de 1998, de la Conselleria de Cultura, Educació i Ciència, per la qual s'establixen els requisits mínims dels centres incomplets d'Educació Infantil de la Comunitat Valenciana, en desenrotllament de la disposició addicional quarta del Reial Decret 1.004/1991, de 14 de juny (DOGV de 11.03.98); el Reial Decret 777/1998, de 30 d'abril (BOE de 08.05.98) pel qual es desenrotllen determinats aspectes de l'ordenació de la Formació Professional en l'àmbit del sistema educatiu; el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris, el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Únic
  
Autoritzar l'obertura i funcionament dels centres docents privats que s'especifiquen en l'annex, atenent les característiques, ensenyaments i capacitat màxima que s'hi assenyalen.
  
Disposicions addicionals
  
Primera
  
Els centres que no hagen aportat la relació de professors i les titulacions respectives hauran de fer-ho davant la Direcció Territorial de València, que l'aprovarà una vegada es dispose de l'informe previ de la Inspecció Educativa, abans de l'inici de les activitats educatives corresponents, quedant ajornada l'entrada en funcionament dels centres fins al seu compliment.
  
Segona
  
Els centres han de complir el que es disposa en l'article 6 del Reial Decret 1.004/1991, de 14 de juny (BOE de 26.06.91), i en el Decret 193/1988, de 12 de desembre (DOGV de 02.02.89), del Consell de la Generalitat Valenciana, pel qual s'aproven les normes per a l'accessibilitat i eliminació de barreres arquitectòniques.
  
Tercera
  
El que es disposa en la present orde donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar des del sendemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar des del sendemà de la notificació o publicació, segons corresponga.
  
València, 27 de desembre de 2002
  
El conseller de Cultura i Educació
  
MANUEL TARANCÓN FANDOS
  
ANNEX
  
Denominació genèrica del centre: Centre privat d'Educació Infantil
  
Denominació específica del centre: Escuela Infantil Mickey
  
Titular: Maria del Carmen Muñoz Arbiol
  
Domicili: c/ Impressor José de Orga, 8-B
  
Localitat: València
  
Província: València
  
Codi: 12318683
  
Ensenyaments i capacitat màxima que s'autoritza:
  
- Educació Infantil, segon cicle, amb 2 unitats i 34 llocs escolars distribuïts de la següent manera:
  
- 1 unitat per a xiquets de 3 anys, amb 13 llocs escolars.
  
- 1 unitat per a xiquets de 4 anys, amb 21 llocs escolars.
  
Denominació genèrica del centre: Centre privat de Formació Professional Específica
  
Denominació específica del centre: Centro de Estudios Codex, SL.
  
Titular: Centro de Estudios Codex, SL.
  
Domicili: c/ Palleter, 11
  
Localitat: València
  
Província: València
  
Codi: 64522130
  
Ensenyaments i capacitat màxima que s'autoritza:
  
- Cicles Formatius de Formació Professional Específica, amb 4 unitats i 120 llocs escolars en doble tron, distribuïts de següent manera:
  
- Família Informàtica:
  
\* 2 unitats de Tècnic Superior en Administració i Sistemes Informàtics, amb 30 llocs escolars en torn de matí i 30 llocs escolars en torn de vesprada.